Nyári evezős tábor a Felső-Tiszán

Az idei vízitúra helyszíne a vadregényes Felső-Tisza. Az országhatártól Tokajig evezünk. Az időpont augusztus 16-22. (hétfő-vasárnap). Ha tudsz úszni, nem jelent gondot a sátorban alvás, és ha úgy adódik, a közösen készített, bográcsban főzött étellel is beéred, jelentkezz bátran. Evezni majd megtanítunk. A tábor díja várhatóan 30.000 Ft körül lesz. Ebben az utazás, a felszerelés bérlése, a kísérő kocsi, a kemping, az esti főzés költségei vannak. A részleteket később tudjuk megosztani veletek, még szervezés alatt van a program. Jelentkezés június 14-ig, 5.000 Ft előleg befizetésével Szemes Antal tanár úrnál.